ઉલ્લેખનીય છે કે ૧૧ જુલાઈ ૨૦૦૬ના રોજ મુંબઈની લોકલ ટ્રેનોમાં શ્રેણીબદ્ધ વિસ્ફોટો થયા હતા. તેમાં ૧૮૮ લોકો માર્યા ગયા હતા અને ૮૦૦થી વધુ ઘવાયા હતા. જે ગુનેગારો માટે ફાંસીની સજાની માગણી કરવામાં આવી છે તેમાં કમાલ એહમદ અંસારી, ડોક્ટર તનવીર એહમદ અંસારી, મોહમ્મદ ફૈઝલ શેખ, એહતેશામ સિદ્દીકી, શેખ આલમ શેખ, મોહમ્મદ સાજિદ અંસારી, નાયેદ હુસેન ખાન અને આસિફ ખાનનો સમાવેશ થાય છે. આ કેસના અન્ય ચાર દોષિતો મોહમ્મદ માજિદ શફી, મુજમ્મિલ શેખ, સુહૈલ શેખ અને જમીર એહમદ વિશે ઠાકરેએ અદાલતને જણાવ્યું હતું કે આ લોકોને અન્ય આઠ દોષિતો કરતાં અલગ સજા થવી જોઈએ.